Битка при Хотузиц
Битката при Хотузиц ("Chotusitz") е част от Първата Силезийска война, тоест от Войната за австрийското наследство. Тя се състои на 17 май 1742 г. в Чехия. На бойното поле застават армиите на Прусия под командата на самия крал Фридрих II и на Австрия, командвана от Карл Лотарингски – зет на австрийската владетелка Мария Терезия. Прусаците побеждават, с което си осигуряват успех и в цялата война.